સૌ પ્રથમ અડદને ઘંટીમાં દળીને લોટ બનાવવામાં આવે છે. તે લોટમાં જરૂરી મરી-મસાલા, મીઠું અને ખારો (બેકિંગ સોડા) હિંગ તથા યોગ્ય પ્રમાણમાં પાણી નાખીને મિશ્રણને લોટ બાંધવાના મશીનમાં નાખવામાં આવે છે. મશીનમાં લોટ બંધાઇ ગયા પછી ગોળ રોલ તૈયાર થઇને બહાર નીકળે છે. તૈયાર થયેલા રોલને લુવા કટિંગ મશીનની મદદથી માપના લુવા પાડવામાં આવે છે. આ લુવાને પ્રેસ મશીન પર પ્રેસ કરતાં નાની ગોળ સાઇઝ તૈયાર થાય છે. તેને બે પીવીસી શીટ વચ્ચે રાખીને પાપડ વણવાના મશીન પર પાપડ વણવામાં આવે છે. ત્યારબાદ પાપડને સૂકવીને પેક કરવામાં આવે છે.